Maryse Condé
Maryse Condé (ganet d'an 11 a viz C'hwevrer 1937 e Pointe-à-Pitre) zo ur skrivagnerez eus Gwadloup. Anavezet eo abalamour ma sav a-du gant dizalc'hted Gwadloup ha gant an hollafrikanouriezh.

Buhez hag oberenn
An hini diwezhañ eo Maryse Boucolon eus ur familh eizh a vugale. A-hed he yaouankiz eo bet troet gant al lennegezh. E 1953 e oa aet da Bariz da studiañ al lennegezh keñveriet er Sorbonne. Daremprediñ a rae studierien all eus an Antilhez hag eus Afrika.

E 1958 e timezas d'ar studier eus Ginea, Mamadou Condé. Pevar bugel o deus bet asambles. Labouret he deus Maryse Condé e meur a vro eus Afrika : e Ginea, Aod-an-Olifant, Ghana ha Senegal. E 1973 e tistroas da Bariz da gelenn al lennegezh c'hallek e meur a skol-veur (Jussieu, Nanterre, Sorbonne Nouvelle). Eno ivez e reas un dezenn war lennegezh an Antilhez. 

Dispartiañ a reas diouzh he gwaz e 1981 hag addimeziñ er bloaz war-lerc'h da Richard Philcox, a droas he skridoù e saozneg. Pa oa e Mali e 1984 e savas Segou : Les murailles de terre, a reas kalz a verzh, hag a voe heuliet e 1985 gant Segou : La terre en miettes. En daou levr-se e kont diskar impalaeriezh ar bobl bambara e Mali en .

Etre 1985 ha 2004 e kelennas lennegezh c'hallek Afrika e skol-veur Columbia e New York. Bevet he deus a-bep-eil e New York hag e Gwadloup. Abaoe m'emañ e retred emañ o chom e Gordes, e Provañs.

E 2018 e oa bet roet dezhi ar priz lennegel a oa bet savet e-lec'h ar Priz Nobel ha ne oa ket bet roet er bloavezh-se.

Levrioù
Heremakhonon (1976)
Une saison à Rihata (1981)
Segou; Les murailles de terre (1984) 
Segou; La terre en miettes (1985)
Moi, Tituba sorcière... (1986)
Haïti chérie (1986)
La vie scélérate (1987) 
En attendant le bonheur (1988)
Hugo le terrible (1989)
The Children of Segu (1989)
Tree of Life (1992)
La colonie du nouveau monde (1993)
La migration des cœurs (1995)
Traversée de la mangrove (1995)
Pays mêlé (1997)
Desirada (1997)
The Last of the African Kings (1997) 
Windward Heights (1998)
Le cœur à rire et à pleurer (1999)
Cèlanire cou-coupé (2000) 
La Belle Créole (2001)
La planète Orbis (2002)
Rêves amers (2005)
Histoire de la femme cannibale (2005)
Uliss et les Chiens (2006)
Victoire, les saveurs et les mots (2006)
Comme deux frères (2007)
Les Belles Ténébreuses (2008)
En attendant la montée des eaux (2010). 
La Vie sans fards (2012)
Mets et Merveilles (2015)
Le Fabuleux et Triste Destin d’Ivan et d’Ivana (2017).

Notennoù

Ganedigezhioù 1937
Skrivagnerezed gallek
Tud Gwadloup